कांग्रेस की न्याय यात्रा पांचवें दिन 35 गांवों तक पहुंची । कार्यक्रम के सूत्रधार जिला कांग्रेस उपाध्यक्ष राजेन्द्र सिंह तोमर की अगुवाई में यात्रा का पड़ाव ग्राम कोलुआ, मढि़या, सुनेहरा ,कीरतपुर, भैंसवाई कलां, बाँसदेही, सलैया, भोजपुर, तीनघरा, नयानगर, बढगवां तक का सफर तय किया गया। इस दौरान नुक्कड़ सभाओं में इंका नेता राजेन्द्र सिंह तोमर ने सैकड़ों की संख्या में एकत्रित हुए किसानों, बेरोजगार युवाओं और खेतिहर मजदूरों को संबोधित करते हुए उनके शोषण, अन्याय, अत्याचारों व भ्रष्टाचार के खिलाफ उक्त न्याय यात्रा निकाली जाने का उद्देश्य बताते हुए कहाकि कांग्रेस का ये संघर्ष आपको किसान और गरीब विरोधी भाजपा सरकार से मुक्ति दिलाने के लिए है। आज सबसे ज्यादा शोषण किसानों, दलितों, आदिवासी ओर पिछड़ा वर्ग का हो रहा है । कृषि करना सबसे ज्यादा कठिन काम है लागत कई गुना बढ़ गई लेकिन आज भी फसल का सही दाम किसानों को नहीं मिल रहा है। डीजल , खाद -बीज और बिजली के दाम आसमान छू रहे हैं। ओर प्रदेश के मुखिया अपने आपको मामा-मामा कहकर आपकी भावनाओं से खेल रहा है । जबलपुर से यात्रा में शामिल होने आए किसान नेता सेंगर, शैलेंद्र सिंह ठाकुर, संदीप सोनी , किसान कांग्रेस ब्लाक अध्यक्ष राजकुमार शुक्ला साहब सिंह, नेतराम, चिरौंजी पटेल, बाबूलाल पंथी, रामस्वरूप शर्मा, माधो सिंह, नेपाल सिंह ने अपने विचार रखे।